এবার ধরে ধরে ঢোকানো হবে ডিটেনশন সেন্টারে, কড়া নির্দেশ যোগীর

ওয়েবডেস্ক- অনুপ্রবেশ (I nfiltration) রুখতে এবার কড়াকড়ি শুরু হল যোগী রাজ্যে। বেআইনিভাবে এই দেশে বসবাস করছে, এই রকম তথ্য সামনে আসলেই ডিটেনশন সেন্টারে পাঠনো হবে। কড়া নির্দেশ মুখ্যমন্ত্রী যোগী আদিত্যনাথের (Yogi Adityanath)। সমস্ত জেলাশাসককে এর জন্য যাবতীয় ব্যবস্থা নিতে নির্দেশ দিয়ে তিনি। রাজ্যে এবার ডিটেনশন ক্যাম্প (D etention Center) তৈর করার নির্দেশ দিলেন যোগী।

উত্তরপ্রদেশেও চলছে এসআইআর। মৃত্যুও ঘটেছে বিএলও’র। মানসিক চাপের অভিযোগও উঠেছে বিএলওদের তরফে। এই আবহে এইবার অনুপ্রবেশ ও অনুপ্রবেশকারীদের রুখতে কড়া নির্দেশ এল যোগী আদিত্যনাথের কাছ থেকে। তিনি সাফ জানিয়ে দিয়েছেন, জাতীয় নিরাপত্তা ও সামাজিক সম্প্রীতি বজায় রাখতে রাখতে এটাই এখন রাজ্য সরকারের কাছে সব থেকে গুরুত্বপূর্ণ পদক্ষেপ।

আরও পড়ুন- মর্মান্তিক পরিণতি বিএলও’র! উত্তরপ্রদেশে চাঞ্চল্য

এই রাজ্যে কোনও ধরনের বেআইনি কাজ বরদাস্ত করবে না সরকার। রাজ্য সরকারের তরফে একটি নির্দেশিকা প্রকাশ করা হয়েছে। সেখানে বলা হয়েছে, মুখ্যমন্ত্রী সমস্ত জেলা প্রশাসনকে নির্দেশ দিয়েছেন এলাকায় বসবাসকারী বেআইনি অনুপ্রবেশকারীদের চিহ্নিত করতে এবং আইন অনুযায়ী পদক্ষেপ নিতে হবে। প্রতিটি জেলায় অস্থায়ী ডিটেনশন সেন্টার তৈরি করার নির্দেশ দেওয়া হয়েছে। সেখানেই থাকবে অনুপ্রবেশকারীরা। তাদের তথ্য যাচাই করে দেখা হবে, এর পর তাদের নিজেদের দেশে ফেরত পাঠানো হবে।

মুখ্যমন্ত্রীর নির্দেশের পরই জেলাশাসকরা জানিয়েছেন, রাজ্যে যদি কোনও অনুপ্রবেশকারী ধরা পড়েন, তাহলে তাদের যেতে হবে ডিটেনশন সেন্টারে। তথ্য যাচাই প্রক্রিয়া তাদের সেই সেন্টারেই থাকতে হবে।

দেখুন আরও খবর-